ПРЕДМЕТ: Енглески језик РАЗРЕД: ДРУГИ

Осма недеља 4-8.5.2020.

НАСТАВА НА ДАЉИНУ – МАТЕРИЈАЛ ЗА РАД

Планирана активност – **CLOTHES AND WEATHER (Одећа и временски услови)**

Поштовани ученици и родитељи,

Ове недеље имате један час на РТС2 у ПОНЕДЕЉАК. Обавезно пратите час, а онда урадите и ове активности. Ове недеље ћемо научити неке изразе за временске услове и повезаћемо их са одећом коју смо научили. У вашим уџбеницима се то налази на 55, 56. и 57. страни.

АКТИВНОСТИ

1. Какво је време? Нацртајте у свесци овакве сличице:





2. У овој песмици можете да чујете како се ови изрази изговарају, обавезно је погледајте:

<https://www.youtube.com/watch?v=Jn7uAsLWXpk>

3. У вашим књигама на 55. страни можете да видите сличице које приказују ове временске услове. Пробајте да кажете какво је време на свакој од сличица. На пример: **It's sunny. It's windy. It's snowy. It's rainy.**

4. Размислите о томе какву одећу носимо кад је сунчано? А кад пада киша? Присетите се коју смо све одећу учили прошле недеље. Замислите да је сунчано **– It's sunny**. Шта бисте обукли? Вежбајте да кажете, на пример**: I'm wearing a t-shirt, shorts and sandals.** Замислите сада да пада киша – **It's rainy. I'm wearing...** У овом видеу можете видети примере: <https://www.youtube.com/watch?v=PZ1o5JMagWw>

5. Када желимо да кажемо ОБУЦИ мајицу, рећи ћемо **PUT ON** your t-shirt. Када желимо да кажемо СКИНИ капут, рећи ћемо **TAKE OFF** your coat. У овој причи можете то да чујете: <https://www.youtube.com/watch?v=x5ErxOOtlYA>


6. Ево једног вежбања где треба да чујете какво је време и да спојите сличице: <https://www.liveworksheets.com/dp249700ju>

7. Ево једног вежбања где треба да слушате шта каже мама и да обучете децу: <https://www.liveworksheets.com/ln213779mk>

ДОМАЋИ ЗАДАТАК (Изаберите један задатак)

**1. Weather clothes.** Направите креативну таблу са одећом за различите временске услове. Какво време највише волите? Ако волите сунчано време – на папиру нацртајте сунце и испод тога залепите сличице или нацртајте одећу коју носите када је сунчано. Ако волите кад пада киша – нацртајте облак и кишу и испод тога залепите или нацртајте одећу и обућу коју носите када пада киша. Ако волите снег – нацртајте облаке и снег и испод тога залепите сличице из новина или нацртајте одећу и обућу коју носите када пада снег. Ево примера:



2. **Weather diary**. Нацртајте у свесци овакву табелу и пратите какво је време ове недеље – од понедељка до петка. Нацртајте симболе за сваки дан.

Поздрављају вас ваше наставнице: Јулија Петровић, Маријана Живуловић, Валентина Николић, Ивана Милетић и Тања Николић